Папа лічыць, што свету патрэбныя лідары з новым менталітэтам: людзі, якія ўмеюць размаўляць і весці дыялог, якія не баяцца сесці з сваім праціўнікам за стол і прывесці свой народ да міру. “Для гэтага нам патрэбна пакора, а не пыха”, — падкрэсліў Францішак. Ён падзякаваў асацыяцыі за тое, што яна прапагандуе свой метад адначасова сярод грамадзян, палітычных лідараў, прадстаўнікоў нацыянальных і міжнародных арганізацый, паколькі мір – гэта адказнасць кожнага.